**Ministru kabineta rīkojuma projekta**

**„Par nekustamā īpašuma Krišjāņa Barona ielā 99C, Rīgā, pārņemšanu valsts īpašumā un ieguldīšanu valsts sabiedrības ar ierobežotu atbildību „Kultūras un sporta centrs „Daugavas stadions”” pamatkapitālā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir pārņemt bez atlīdzības valsts īpašumā un nodot Izglītības un zinātnes ministrijas (turpmāk – ministrija) valdījumā Rīgas pilsētas pašvaldībai piederošo nekustamo īpašumu Krišjāņa Barona ielā 99C, Rīgā, kā arī ieguldīt to valsts sabiedrības ar ierobežotu atbildību „Kultūras un sporta centrs „Daugavas stadions” (turpmāk – Sabiedrība) pamatkapitālā, lai izmantotu valsts pārvaldes funkcijas sporta nozarē īstenošanai – Komandu sporta spēļu halles izveidei un darbības nodrošināšanai. Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 40.pants, [42.panta](https://likumi.lv/ta/id/68490-publiskas-personas-mantas-atsavinasanas-likums#p42) otrā daļa un [43.pant](https://likumi.lv/ta/id/68490-publiskas-personas-mantas-atsavinasanas-likums#p43)s. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr.0100 027 2015) Krišjāņa Barona ielā 99C, Rīgā (turpmāk – nekustamais īpašums), sastāv no zemes vienības 8897 m2 platībā (zemes vienības kadastra apzīmējums 0100 027 0024) un jaunbūves – nedzīvojamās ēkas (skolas) (būves kadastra apzīmējums 0100 027 2015 003). Īpašuma tiesības uz nekustamo īpašumu atbilstoši Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.23637 II daļas 1.iedaļas ierakstam Nr.1.1. ir nostiprinātas Rīgas pilsētas pašvaldībai.Ministru kabineta 2021.gada 18.marta sēdē, izskatot informatīvo ziņojumu “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (TA-589), tika atbalstīts (prot. Nr.28 42.§, 2. punkts) papildus finansējums ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā. Viens no atbalstītajiem augstas gatavības projektiem, kura īstenošanai ministrijai 2021. un 2022.gadā kopā paredzēts piešķirt līdz 13 649 000 *euro*, ir Komandu sporta spēļu halles būvniecības Rīgā projekts (turpmāk – Projekts).Piešķirot valsts budžeta līdzekļus VSIA “Kultūras un sporta centrs “Daugavas stadions”” Projekta īstenošanai, tiks ievērotas komercdarbības atbalsta kontroles normas.Rīgā ir novērojams būtisks sporta spēļu zāļu trūkums, kas apgrūtina arī mācību un treniņu procesu profesionālās ievirzes sporta izglītības iestādēm (sporta skolām), lielākā no kurām ir Rīgas pilsētas pašvaldības dibinātā Bērnu un jauniešu basketbola skola „Rīga” ar vairāk kā 2000 audzēkņiem, starp kuriem ir daudzi Latvijas jaunatnes izlašu kandidāti un dalībnieki. Rīgā nav arī sporta zāle, kurā būtu trīs sporta spēļu laukumi, kas nodrošinātu plašu jaunatnes sacensību norisi. Tāpat Rīgā nav starptautiskiem standartiem atbilstošas vidējas ietilpības (mazāka par daudzfunkcionālo halli „Arēna Rīga”, bet lielāka par Olimpiskā sporta centra basketbola halli) sporta spēļu halle, kurā klubu un izlašu līmeņa sacensības varētu aizvadīt ne tikai basketbolā, bet arī volejbolā, handbolā, telpu futbolā un florbolā. Projekts paredz Komandu sporta spēļu halles (t.s. „Basketbola mājas”) ar trim transformējamiem basketbola laukumiem un tribīnēm līdz 2500 skatītājiem, kā arī vieglatlētikas un smagatlētikas sektoriem ar piegulošo sporta infrastruktūru (ģērbtuves, sporta medicīna, neliela sportistu dienesta viesnīca, autostāvvieta) projektēšanu un būvniecību Krišjāņa Barona ielā 99C, Rīgā. Īstenojot Projektu, tiktu attīstīts ne tikai basketbola kompetenču centrs un palielināts basketbolā iesaistīto bērnu un jauniešu skaits, bet arī palielināts citos komandu sporta spēļu veidos iesaistīto personu skaitu. Plānots, ka jaunizveidoto sporta infrastruktūru ikdienā izmantos Bērnu un jauniešu basketbola skolas „Rīga” audzēkņi profesionālās ievirzes sporta izglītības programmas īstenošanai, citi sporta interešu un profesionālās ievirzes sporta izglītības programmu, kā arī apkārtējo izglītības iestāžu audzēkņi. Sporta hallē būs iespējas sarīkot arī starptautiska līmeņa sporta sacensības un treniņnometnes. Izbūvējot jaunu sporta infrastruktūru, palielināsies kopējā rīdziniekiem pieejamā sportošanas platība, tādejādi veicinot lielāku iedzīvotāju iesaisti veselīgu un dzīvesveidu veicinošās aktivitātēs.Projektu paredzēts īstenot uz Rīgas pilsētas pašvaldības īpašumā esošā nekustamā īpašuma. Nekustamais īpašums, pamatojoties uz 2019.gada 14.maijā starp Rīgas domes Īpašuma departamentu un biedrību „Latvijas Basketbola savienība” (turpmāk – LBS) noslēgto Līgumu par nekustamā īpašuma Krišjāņa Barona ielā 99C, Rīgā; Krišjāņa Barona ielā 99, Rīgā (kadastra Nr.01000272015), apsaimniekošanu un uzturēšanu Nr.DI-19-115-lī (2020.gada 26.maijā noslēgtās Vienošanās Nr.1 redakcijā), līdz 2021.gada 15.maijam ir nodots LBS apsaimniekošanā un uzturēšanā. Atzīmējams, ka Projekta īstenošana pilnībā atbilst Rīgas domes 2017.gada 14.marta lēmumā Nr.4972 „Par Rīgas pilsētas pašvaldībai piederošā nekustamā īpašuma Krišjāņa Barona ielā 99C, Rīgā; Krišjāņa Barona ielā 99, Rīgā (kadastra Nr. 01000272015), rezervēšanu” minētam nekustamā īpašuma rezervēšanas mērķim. Projekta īstenošanas iepriekšējā stadijā ir veikta esošās komunikāciju infrastruktūras izpēte, izstrādāts skiču projekts, veikti nepieciešamie aprēķini, salīdzinātas izmaksas un izskatītas alternatīvas. Pēc LBS pasūtījuma ir izstrādāts un 2020.gada 10.novembrī Rīgas pilsētas būvvaldē iesniegts būvprojekts minimālā sastāvā. Tālāku Projekta īstenošanu no LBS pārņems Sabiedrība, turpinot sadarbību ar Rīgas pilsētas pašvaldību, LBS un citām komandu sporta spēļu sporta federācijām. Sabiedrībai iespējami drīzā laikā ir jānoslēdz trīspusēja vienošanās ar LBS un minimālā būvprojekta, kā arī projektēšanas sadaļas izstrādātājiem, lai pārņemtu attiecīgās saistības, kas nepieciešamas minimālā būvprojekta saskaņošanai, kā arī projektēšanas izstrādei. Attiecīgi pēc šo darbību veikšanas nodrošinātu nepieciešamās dokumentācijas sagatavošanu būvniecības iepirkuma izsludināšanai. Indikatīvais būvdarbu pabeigšanas datums – 2022.gada decembris. Pēc halles nodošanas ekspluatācijā tās apsaimniekošanu (pārvaldību) arī nodrošinās Sabiedrība.Rīgas pilsētas pašvaldība, pamatojoties uz Rīgas domes 2021.gada 12.maija lēmumu Nr.594 (prot. Nr. 21, 20.§), ir pieņēmusi lēmumu nodot īpašumā bez atlīdzības Latvijas valstij ministrijas personā Rīgas pilsētas pašvaldībai piederošo nekustamo īpašumu, jo tas nepieciešams valsts pārvaldes funkcijas sporta nozarē īstenošanai, proti, Komandu sporta spēļu halles izveidei un darbības nodrošināšanai.Rīkojuma projekts „Par nekustamā īpašuma Krišjāņa Barona ielā 99C, Rīgā, pārņemšanu valsts īpašumā un ieguldīšanu valsts sabiedrības ar ierobežotu atbildību „Kultūras un sporta centrs „Daugavas stadions”” pamatkapitālā” (turpmāk – rīkojuma projekts) paredz pārņemt bez atlīdzības valsts īpašumā un nodot ministrijas valdījumā Rīgas pilsētas pašvaldībai piederošo nekustamo īpašumu.Rīkojuma projektā ir noteikts pienākums ministrijai nekustamo īpašumu nostiprināt zemesgrāmatā uz valsts vārda ministrijas personā, izmantot valsts pārvaldes funkcijas sporta nozarē īstenošanai – Komandu sporta spēļu halles izveidei un darbības nodrošināšanai, kā arī bez atlīdzības nodot Rīgas pilsētas pašvaldībai, ja tas vairs netiek izmantots rīkojuma projekta 2.2.apakšpunktā minētās funkcijas nodrošināšanai.Vienlaikus rīkojuma projektā ir noteikts pienākums ministrijai, nostiprinot zemesgrāmatā īpašuma tiesības uz nekustamo īpašumu norādīt, ka īpašuma tiesības nostiprinātas uz laiku, kamēr tiek nodrošināta rīkojuma projekta 2.2.apakšpunktā minētās funkcijas īstenošana, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez atsevišķas Rīgas pilsētas pašvaldības piekrišanas, izņemot, ja nekustamais īpašums tiek ieguldīts Sabiedrības pamatkapitālā.Ņemot vērā Rīgas domes 2021.gada 12.maija lēmuma Nr.594 (prot. Nr. 21, 20.§) 4.punktu, rīkojuma projektā ministrijai ir noteiktas tiesības jebkādā veidā rīkoties ar nekustamā īpašuma sastāvā esošo jaunbūvi – nedzīvojamo ēku (skolu) (būves kadastra apzīmējums 0100 027 2015 003), tostarp par valsts vai privātiem līdzekļiem to nojaukt, nepieprasot atlīdzību no Rīgas pilsētas pašvaldības, ja tas nepieciešams Komandu sporta spēļu halles būvniecības projekta realizēšanai.Atbilstoši Publiskas personas mantas atsavināšanas likuma 3.panta pirmās daļas 4.punktam un 40.panta pirmajai daļai valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, bet lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets.Publiskas personas kapitāla daļu un kapitālsabiedrību pārvaldības likuma 62.pants nosaka, ka pamatkapitālu drīkst palielināt vai samazināt tikai pamatojoties uz dalībnieku sapulces lēmumu, un 63.panta pirmās daļas 1.punkts nosaka, ka sabiedrības pamatkapitālu var palielināt, dalībniekiem izdarot ieguldījumus sabiedrības pamatkapitālā un pretī saņemot attiecīgu jaunu daļu skaitu. Saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu kapitāla daļu turētāja pārstāvis pieņem lēmumu par sabiedrības pamatkapitāla palielināšanu.2021.gada 1.jūnija Sabiedrības dalībnieku sapulcē (protokols Nr.2, lēmumu sadaļas 1. punkts) tika nolemts atbalstīt nekustamā īpašuma ieguldīšanu Sabiedrības pamatkapitālā. Šobrīd Sabiedrības pamatkapitāls ir EUR 10 957 823. Nekustamā īpašuma ieguldīšanas rezultātā palielināsies Sabiedrības un valstij piederošo Sabiedrības kapitāla daļu skaits. Nekustamā īpašuma tirgus vērtība, kas ir arī mantiskā ieguldījuma vērtība 2021.gada 11.maijā ir EUR 1 351 000. Novērtējumu veica sabiedrība ar ierobežotu atbildību “Ober Haus Vertēšanas serviss”. Atbilstoši Sabiedrības statūtiem tās pamatdarbības veids ir nekustamo īpašumu pārvaldīšana un apsaimniekošana, nodrošinot apstākļus sportistu treniņprocesa, augsta līmeņa sporta un kultūras pasākumu norisei, kā arī nodrošinot iespēju iedzīvotājiem iespēju iesaistīties fiziskās aktivitātēs. Pēc Sabiedrības pamatkapitāla palielināšanas tas būs EUR 12 308 823. Arī turpmāk 100% Sabiedrības kapitāla daļas piederēs valstij (ministrijai), kā rezultātā valsts (ministrija) ar Sabiedrības starpniecību arī turpmāk varēs nodrošināt pilnīgu kontroli pār nekustamo īpašumu.Rīkojuma projekts paredz atļaut ministrijai ieguldīt Sabiedrības pamatkapitālā kā mantisko ieguldījumu nekustamo īpašumu (1 351 000 *euro* vertībā), lai nodrošinātu Komandu sporta spēļu halles izveidi un darbības nodrošināšanu un publiskas personas darbību saskaņā ar [Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) [88.panta](https://likumi.lv/ta/id/63545-valsts-parvaldes-iekartas-likums#p88) pirmās daļas 2.punktu. Ieguldot Sabiedrības pamatkapitālā nekustamo īpašumu VSIA “Kultūras un sporta centrs “Daugavas stadions”” Projekta īstenošanai, tiks ievērotas komercdarbības atbalsta kontroles normas.Vienlaikus rīkojuma projekts paredz pienākumu Sabiedrībai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr tiek nodrošināta rīkojuma projekta 5.punktā minētās funkcijas īstenošana, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku, izņemot, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Ņemot vērā Ministru kabineta 2012.gada 20.marta sēdes protokollēmuma (prot. Nr.16, 29.§) 3.punktā minēto, kurā noteikts, ka gadījumā, ja ministrijas gatavo rīkojuma projektu par valsts nekustamo īpašumu ieguldīšanu valsts kapitālsabiedrību pamatkapitālā, rīkojuma projektā jāparedz uzdevums atbildīgajai ministrijai kā kapitāldaļu turētājai nodrošināt, ka pamatkapitālā ieguldītie valsts nekustamie īpašumi tiek dzēsti no pamatkapitāla un atsavināti bez atlīdzības atpakaļ valstij, ja tie vairs nav nepieciešami attiecīgās kapitālsabiedrības funkciju īstenošanai, rīkojuma projekts paredz ministrijai kā Sabiedrības kapitāldaļu turētājai nodrošināt, ka nekustamais īpašums tiek atgūts valsts īpašumā, attiecīgi samazinot Sabiedrības pamatkapitālu, ja tas vairs netiek izmantots rīkojuma projekta 5.punktā minētās funkcijas īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un Sabiedrība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Rīkojuma projektu īstenos Ministrija un Sabiedrība par saviem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā sākotnējās ietekmes novērtējuma ziņojums (anotācija) pēc izsludināšanas Valsts sekretāru sanāksmē ir publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un Sabiedrība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Izglītības un zinātnes ministre A.Muižniece

D.Daņiļeviča

67047889, Diana.Danilevica@izm.gov.lv